**5. napirend előterjesztés**

**E l ő t e r j e s z t é s**

**A Balaton-nagyberek Vizitársulat 2022.05.26.- i**

**Küldött gyűlésére.**

**Tárgy:**

**Víztársulat 2022 évi feladatainak meghatározása.**

**Tisztelt Küldöttgyűlés!**

Közfeladataink ellátásának a formája 2022 évben is a változatlanul vállalkozási szerződés keretében történik a 223 km csatorna hálózatunk és műtárgyainak, védműveinek fenntartási munkáinak elvégzése, és a belvíz átemelés folyamatos biztosítására.

Változatlanul találkozik a társulatunk Alapszabályában és vízjogi üzemelési engedélyében egyaránt rögzített közfeladat ellátási kötelezettsége, - valamint legnagyobb tagunk, a Hubertus Agráripari Bt gazdálkodási érdeke és szerződéses kötelezettsége.

Emiatt úgy a csatorna fenntartási tevékenységünket, mint a belvíz átemelési tevékenységünket a Hubertus Bt.-vel kötött vállalkozási szerződés keretében végezzük 2022 évben is a vízjogi engedélyben foglaltak, - a Megrendelőnk igényei, - valamint a műszaki ellenőr előírásainak megfelelően.

1. **Csatorna fenntartás.**

A 2022 évi feladataink meghatározása, - és ezzel együtt annak szerződéses rögzítése az előző év gyakorlatának megfelelően történt.

Eszerint a Hubertus Bt.-nek a vízkormányzással kapcsolatos - elsősorban agronómiai megfontolásból meghatározott – elvárásai alapján havonta rendeli meg azon munkákat, amelyet a gazdálkodásához szükségesnek lát, és ezek elvégzéséhez biztosítja a pénzügyi fedezetet, és a szükséges gépi és és humán erőforrásokat. A konkrét havi munkák megrendelése során kiemelt figyelmet kapnak a vízkormányzási kötelezettség által meghatározott szempontok is.

Ezért a havi feladatok meghatározása a Hubertus Bt, - a BNB VT, - és a műszaki ellenőr konszenzusos megállapodásán alapszik.

A munkafolyamatok végzését a Megrendelő Hubertus Bt. megbízásából ellenőrző külsős műszaki ellenőr vízügyi szakember végzi, akinek feladata a vízjogi üzemelési engedélyben foglalt paraméterek biztosítása és az agronómiai feladatokkal történő összehangolása.

A szerződéses konstrukció lényeges eleme volt az elmúlt években, hogy a munka normák nem kerülnek éves szinten a szerződésben rögzítésre, hanem havonta végzett önköltség számításunk, - és annak a Megrendelőnk által történő elfogadását követően annak 7 %-os marginnal megnövelt - értékét tekintik tárgy havi egységárnak a szerződő felek. Ezt tartalmazza a 2022 évre is tervezett, hosszú távra hatályos vállalkozási szerződés konstrukció.

Ez a konstrukció biztosítja, hogy sem veszteséges gazdálkodás, sem a 7% margint meghaladó eredmény sem tud kialakulni társulatunk működése során.

A még mindig jelentős eredménytartalékunk további apasztása érdekében a gazdálkodás biztonságának szem előtt tartása mellett év közbeni – átmeneti hatályú - szerződés módosítással kívánjuk azt elérni, a szolgáltatási áraink megfelelő megválasztásával. Jelenleg ez a szerződéses konstrukció van hatályban 01-02-03-és 04 havi munkák elszámolására.

Az elszámolási konstrukció év közbeni módosítása a hosszú távú, önköltség plusz margin konstrukcióra - a finanszírozó Hubertus Agráripari Bt kezdeményezésére szerint történik, az Intéző Bizottság Elnökének, és a Felügyelő Bizottság Elnökének az egyetértése mellett.

Az éves csatorna fenntartási feladat tervben az elszámolás módjától függetlenül szerepel a csatorna hálózatunk egyszeri kaszálása, a hozzá tartozó műtárgyak kézi gondozásával, a havi megrendelések keretében.

Továbbá beépül a feladatok közé a korábbi évek beszámolónál taglalt kockázat elemzésből fakadó, - 2022 évre is tervezett - jó karba helyezések elvégzése.

Ezért nem készül tételes, tárgyévi terv a 2022-es jó karba helyezendő csatornák listájára, mivel úgyis a rendelkezésre bocsátandó erőforrások fogják annak tartalmát meghatározni illetve kitölteni. Megvalósulásuk mértékéről a 2022 évi feladatterv végrehajtásáról szóló beszámolóban fogunk számot adni a 2023 évi Küldöttgyűlésen.

1. **Belvízátemelés.**

Belvíz átemelési tevékenységünket szintén a szolgáltatást megrendelő Hubertus Agráripari Bt.-vel megkötött vállalkozási szerződésben foglaltak szerint tudjuk biztosítani. Részben saját tulajdonú, részben bérleti szerződés során rendelkezésünkre álló szivattyúk segítségével.

A vállalkozási szerződésbe beépített önköltség plusz margin konstrukció biztosítja, hogy a szivattyú telep villamos energia ellátását biztosító trafó beruházásunkra fordított tagi kölcsön éves törlesztő részleteit kigazdálkodjuk.

A szivattyú kapacitásunk alapján nem csak a Balaton-Nagyberek belvíz öblözet belvizeinek a Balatonba jutását tudjuk nagyfokú műszaki biztonsággal megoldani, de az esetlegesen betörő külvizekét is, valamint a működési területünkön kívüli belvizek befogadását és szivattyúzását is meg tudjuk oldani térítés ellenében.

Az ehhez szükséges megállapodásokat megkötöttük, újabb igények jelentkezésekor folyamatosan megkötjük. Jelenleg kettő db élő megállapodásunk van a Balatonfenyvesi Önkormányzattal, és egy –egy db a Fonyódi Önkormányzattal és a Vízügyi Igazgatósággal.

Továbbá megállapodásunk van az ALDI Magyarország KFT-vel csapadék vizek befogadására és elvezetésére Balatonfenyves belterületéről.

Kérem a Tisztelt Küldöttgyűlést az előterjesztésem és a határozati javaslatom elfogadására!

**Határozati javaslat:**

**A küldöttgyűlés megtárgyalta az előterjesztést, és az abban foglaltakat az alábbiak szerint hagyja jóvá:**

**1.) Közfeladatok ellátását, és a vízjogi üzemelési engedélyben foglalt csatorna fenntartási kötelezettségek végrehajtását havi megrendelésekben foglalt műszaki tartalommal hajtsa végre a társulat. A megrendelésben rögzítendő feladatok vízjogi üzemelési engedélynek való megfeleltetését a Megrendelő műszaki ellenőre és a társulat ügyvezetése közösen felügyeli.**

**2.) Az eredmény tartalékot felemésztő konstrukció 2022 évi további alkalmazásával a Küldöttgyűlés egyetért azzal a kikötéssel, hogy a törzs tőkét veszélyeztető helyzet kialakulása előtt mindenképp kezdeményeznie kell az ügyvezetésnek a stabil működést biztosító elszámolási formára történő átállást.**

**3.) A kockázat elemzés kiértékelése alapján további, 2022 évi jó karba helyezések végrehajtásával a Küldöttgyűlés egyetért, kéri az ügyvezetést, hogy a rendelkezésére álló gépi és humán erőforrások maximális kihasználásával valósítsa azt meg! Teljesítéséről a 2022 évi feladatokra vonatkozó beszámolóban az ügyvezetés adjon számot a 2023 évi Küldöttgyűlésen!**

**4.) Belvíz átemelési tevékenység végzését vállalkozási tevékenység keretében végezze továbbra is a társulat ! A szerződések alapján kiszámlázásra kerülő számla ellenértéke nyújtson fedezetet a felmerülő önköltségre, valamint 7 % marginra a vállalkozási szerződésben rögzített módon.**

**Pénzügyi fedezetet a szerződés szerinti havi számlákkal, és a szolgáltatásra igényt tartó egyéb szervezetekkel kötendő megállapodás alapján kiállítandó számlákkal, szolgáltatási díjakkal kell biztosítani.**

Kérem a határozati javaslat elfogadását.

Kéthely – Sáripuszta, 2022.05.12.

Tisztelettel:

Oliver Hahnenkamm

Intéző Bizottság elnöke